als_Latn dik_Latn sag_Latn
Spanja e supertalenteve të reja hedh në mënyrë të frikshme kandidaturën për të fituar Europianin e 21-vjecarëve. La Roja e nisi me një fitore fantastike aventurën e saj në grupin B të këtij kompeticioni duke shpartalluar me rezultatin 5-0 në Gdynia, Maqedoninë skuadrën që në mënyrë surprizë është kualfikuar në fazën finale të Euro U-21 që po zhvillohet aktualisht në Poloni. Të kesh në ekip lojtarë si Bellerin, Gaya, Saul Niguez, Denis Suarez, Gerard Deulofeu, Marco Asensio e Sandro Ramirez, cdo gjë është më e thjeshtë. 35 minuta i mjaftuan Spanjës për të hedhur në tapet Maqedoninë. Fillimisht ishte mesfushori i Atleticos së Madridit Saul Niguez që i asistuar nga Gaya hapi serinë e golave. Në minutën e 16-të Asensio tregoi edhe njëherë se është një nga talentet më të mëdhaja që ka prodhuar akademia e Realit të Madridit teksa përfitoi nga topi që mori nga Saul për ta cuar rezultatin në 2-0. 10 minuta përpara pushimit mes dy pjesëve ishte Deulofeu ai që vuri në kasafortë fitoren e skuadrës së trajnerit Celades. Në pjesën e dytë Marco Asensio autori i një goli edhe në finalen e Championsit ndaj Juventusit, me 2 finalizime të tjera shumë të bukura e thelloi fitoren e Spanjës në 5-0. Me këtë 3 golësh Asensio hodhi kandidaturën për tu shpallur golashënuesi më i mirë i Europianit të 21-vjecarëve. Në grupin B, gjithsesi gara për vendin e parë do të jetë një derbi iberik mes, La Rojas dhe Portugalisë. Përfaqësuesja luzitane e nisi gjithashtu me këmbën e mbarë faznë finale të Europianin pasi kaloi me rezultatin 2-0 Serbinë. Goncalo Guedes dhe Bruno Fernandes me një nga gol për cdo pjesë udhëhoqën Portugalinë drejt kësaj fitoreje shumë të rëndësishme.
als_Latn